GYLLENE KLUBBEN Helsinki, 20.8.2017

JÄSENKIRJE 4

Hyvää uutta toimikautta Gylleneläiset!

Kunnon kesää ei sitten tänä vuonna tullutkaan! Ajatellaan kuitenkin positiivisesti: parempi viileä ja sateinen kesä täällä Pohjolassa kuin Etelä-Euroopan hirvittävät helteet metsäpaloineen ja veden puutteineen. Luonto seuraa vuodenaikojen vaihtelua Suomessa, vaikka viiveelläkin. Ehkä syksy ei kuitenkaan jää kokonaan väliin, ja pääsemme vielä marja- ja sienimetsäänkin! Sitten alkusyksyn ohjelmaan:

Keväällä kerroin jo **Myrskyluodon Maijasta** Kaupunginteatterissa **to** **5.10. klo 19**. Liput ovat niin kalliit, että haluan vielä varausvahvistuksen myös jo varanneilta (8 kpl). Lipun hinta on 75 € ja

kerään rahat ja annan liput vanhaan tapaan teatterissa puoli tuntia ennen näytöksen alkua. Lippuja on vielä 12 kpl jäljellä, joten mattimyöhäisilläkin on vielä mahdollisuus. Siis vahvistukset ja mahdolliset uudet varaukset 1.9. mennessä sähköposti eevaleena.valve@luukku.com tai tekstiviesti 040-501 3195 (27.8. mennessä), koska tollo-puhelimeni ei vastaanota viestejä ulkomaille ja olen viikon 35 Saksan matkalla. Toivottavasti kaikki 20 varaamani lippua menevät kaupaksi. Paikat ovat permannon etuosassa.

Vihjaisin jo kevään viimeisessä kirjeessä Aino Acktén kamarifestivaaleista Kallion kirkon yhteydessä sijaitsevalla Ackté-klubilla. Itse on ehtinyt mukaan, mutta nyt uudet vinkit ja yhteystiedot:

To 7.9. klo 19 **Syysilta säihkyvien viulu-piano duojen parissa.** Leena Jaakkola, viulu - Sanna Iljin, piano (Schubert–Grieg), 15 €

Ti 19.9. klo 19 **Klassikoita, mestariteoksia kolmelta vuosisadalta 1717,1817,1917.** Laura Vikman, viulu - Heini Kärkkäinen, piano, 15 €

Ke 20.9. klo 19 **Aurora Borealis,** Borea-kvartetti

Tuulahdus skandinaavista kansallisromantiikkaa (Nielsen, Melartin, Grieg), 15 €.
<http://www.acktefestival.fi/kamarifestivaali/>

Lippuja voi varata ennakkoon sähköpostitse liput@acktefestival.fi tai tiistaisin klo 12-14 puh. 04498634. Toivottavasti onnistut varauksessasi!

**Hanasaaren** remontti on valmis ja **kuukauden pohjoismainen filmi -illat** jatkuvat hieman uudella konseptilla. Ensimmäinen filmi on ruotsalainen **Exfrun ma 4.9. klo 18.** <https://www.hanaholmen.fi/sv/event/manadens-nordiska-film-exfrun/>

Ilmoittautua pitää itse, katso ohjeet linkistä tai kysy puhelimitse info Hanaholmen 09-435 020.

<https://www.hanaholmen.fi/sv/event/>

Nämä jutut menevät nyt hiukan takaperoisessa järjestyksessä, mutta ehdotan syksyn ensimmäistä

tapaamista sinne, mihin keväällä lopetimme, nimittäin **Katajanokan Maailmanpyörän ja uima**-**altaiden viereiseen kahvilaan**. Kaikki toukokuussa mukana olleet suosittelevat myös ajelua, joka ei ollut pelottava, vaan ihan kiva! Suunnitellaan yhdessä syksyn ohjelmaa. **Tiistaina 5.9.** olen paikalla **klo 12**. Toivottavasti mahdollisimman moni pääsee mukaan!

Nähdään!

Eeva-Leena